Diari Oficial de la Generalitat Valenciana


Sumari del DOGV 5989, del 06-04-2009 (2009/3746)

RESOLUCIÓ de 31 de març de 2009, del conseller de Benestar Social i vicepresident tercer del Consell, per la qual es dóna publicitat als crèdits que han de finançar les ajudes convocades per mitjà de l'Ordre de 9 de desembre de 2008, de la Conselleria de Benestar Social, per la qual es regulen i es convoquen ajudes dirigides al sosteniment de centres de dia d'atenció especialitzada a menors, per a l'any 2009.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5989

Data del DOGV
:   06-04-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/3746


Data del document
:   31-03-2009

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * equipament social
    * ajuda pública
    * suport econòmic
    * servei social
    * protecció de la infància

RESOLUCIÓ de 31 de març de 2009, del conseller de Benestar Social i vicepresident tercer del Consell, per la qual es dóna publicitat als crèdits que han de finançar les ajudes convocades per mitjà de l'Ordre de 9 de desembre de 2008, de la Conselleria de Benestar Social, per la qual es regulen i es convoquen ajudes dirigides al sosteniment de centres de dia d'atenció especialitzada a menors, per a l'any 2009. [2009/3746]  
L'Ordre de 9 de desembre de 2008, de la Conselleria de Benestar Social per la qual es regulen i es convoquen ajudes dirigides al sosteniment de centres de dia d'atenció especialitzada a menors, per a l'any 2009 (publicada en el DOCV núm. 5913, de data 15 de desembre de 2008), va ser tramitada d'acord amb el que disposa l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto i queda condicionat el finançament de les dites ajudes a l'aprovació dels crèdits corresponents.  
Aprovada i publicada la Llei 17/2008, de 29 de desembre, de Pressupostos de la Generalitat per a l'exercici de 2009 (DOCV núm. 5924, de data 31 de desembre de 2008), de conformitat amb el que preceptua la disposició addicional primera de l'Ordre de 9 de desembre de 2008, de la Conselleria de Benestar Social, i l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, escau donar publicitat als crèdits i a la línia de subvenció destinats al finançament de les ajudes regulades i convocades per l'esmentada Ordre de 9 de desembre de 2008.  
En virtut d'això i fent ús de les facultats que em conferixen l'article 47.11 del Text Refós de la Llei d'Hisenda Pública de la Generalitat Valenciana i el Decret 161/2008, de 17 d'octubre, del Consell, pel qual s'aprova el Reglament Orgànic i Funcional de la Conselleria de Benestar Social, resolc:  
Primer  
Donar publicitat als crèdits pressupostaris i a la línia de subvenció que s'indiquen a continuació, destinats a finançar les ajudes regulades en l'Ordre de 9 de desembre de 2008, de la Conselleria de Benestar Social, per la qual es regulen i es convoquen ajudes dirigides al sosteniment de centres de dia d'atenció especialitzada a menors, per a l'any 2009 (DOCV núm. 5913, de data 15 de desembre de 2008), amb càrrec al programa pressupostari 313.30 Família i Adopcions:  
- Denominació: centres atenció especialitzada sector menor  
- Línia de subvenció: T1327  
- Consignació pressupostària:1.165.752,15 €  
- Procedència fons: propis  
Segon  
La subvenció es farà efectiva, d'acord amb el que disposa l'article 34.1.c.1r de la Llei 17/2008, de 29 de desembre, de la Generalitat, de Pressupostos per a l'any 2009, de la manera següent: el 60% de l'import de la subvenció es lliurarà immediatament, una vegada concedida esta; el 40% restant, es lliurarà després de l'aportació i comprovació de la documentació justificativa de l'efectiva i correcta aplicació de, si més no, el 75 per cent de l'import inicialment anticipat.   
Així mateix, d'acord amb el que disposa l'article 23.4 de l'Ordre de 9 de desembre de 2008, de la Conselleria de Benestar Social, per la qual es regulen i es convoquen ajudes dirigides al sosteniment de centres d'atenció especialitzada a menors, per a l'any 2009, la subvenció concedida que incloga el període comprés entre l'1 de gener i el 30 de setembre, haurà d'haver-se justificat, com a màxim, el 31 d'octubre de 2009 i no podran presentar-se justificacions del gasto efectuat en l'exercici de l'any 2009, després del 31 de gener de l'any 2010.  
Tercer  
Els crèdits publicats tenen el caràcter de màxims i no podran concedir-se subvencions una vegada esgotats, circumstància esta que haurà de publicar-se en el Diari Oficial de la Comunitat Valenciana.  
D'altra banda, si com a conseqüència de transferències pressupostàries es veren modificats estos crèdits, la seua modificació haurà de ser publicada mitjançant una resolució en el Diari Oficial de la Comunitat Valenciana.  
València, 31 de març de 2009.- El conseller de Benestar Social i vicepresident tercer del Consell: Juan Gabriel Cotino Ferrer.